b'\n_START_ARTICLE_\nSuvalk\xc5\xb3 apskritis\n_START_SECTION_\nIstorija\n_START_PARAGRAPH_\nNuo VIII a. pr. m. e. iki XIX a. \xc5\xa1iose vietov\xc4\x97se gyveno lietuviams artima balt\xc5\xb3 gentis\xc2\xa0\xe2\x80\x93 jotvingiai. Nuo XIII-XIV a. iki 1795\xc2\xa0m. apskrities \xc5\xbeem\xc4\x97s priklaus\xc4\x97 Lietuvos Did\xc5\xbeiosios Kunigaik\xc5\xa1tyst\xc4\x97s Trak\xc5\xb3 vaivadijai. 1656\xc2\xa0m. apskrities teritorijoje netoli Pilypavo kaimo \xc4\xafvyko Pilypavo m\xc5\xab\xc5\xa1is tarp Lietuvos ir \xc5\xa0vedijos-Brandenburgo kariuomeni\xc5\xb3. Nuo 1795\xc2\xa0m. iki 1807\xc2\xa0m. priklaus\xc4\x97 Pr\xc5\xabsijos karalyst\xc4\x97s Naujosios Ryt\xc5\xb3 Pr\xc5\xabsijos Balstog\xc4\x97s departamentui. Nuo 1807\xc2\xa0m. iki 1815\xc2\xa0m. priklaus\xc4\x97 Var\xc5\xa1uvos kunigaik\xc5\xa1tyst\xc4\x97s Lom\xc5\xbeos departamentui. Nuo 1815\xc2\xa0m. iki 1837\xc2\xa0m. priklaus\xc4\x97 Rusijos imperijos Lenkijos Kongreso karalyst\xc4\x97s Augustavo vaivadijai, 1837\xe2\x80\x931866\xc2\xa0m. Augustavo gubernijai, 1867\xe2\x80\x931915\xc2\xa0m. Suvalk\xc5\xb3 gubernijai._NEWLINE_Nuo 1915\xc2\xa0m. iki 1919\xc2\xa0m. priklaus\xc4\x97 Vokietijos imperijos Oberosto sri\xc4\x8diai, 1915\xe2\x80\x931916 ir 1918\xc2\xa0m. Oberosto Suvalk\xc5\xb3, 1917\xc2\xa0m. Vilniaus-Suvalk\xc5\xb3, 1917\xc2\xa0m. kov\xc4\x85\xc2\xa0\xe2\x80\x93 1918\xc2\xa0m. saus\xc4\xaf Lietuvos sri\xc4\x8diai._NEWLINE_1919\xe2\x80\x931920\xc2\xa0m. apskrityje b\xc5\xabta Lietuvos ir Lenkijos kariuomeni\xc5\xb3 susid\xc5\xabrim\xc5\xb3. Per apskrit\xc4\xaf \xc4\x97jo Lietuvos-Lenkijos demarkacin\xc4\x97s linijos. 1923\xc2\xa0m. linija beveik vis\xc4\x85 apskrit\xc4\xaf (su Suvalk\xc5\xb3 miestu) priskyr\xc4\x97 Lenkijai. Lietuvai atiteko nedidel\xc4\x97 \xc5\xa1iaurin\xc4\x97 buvusios Suvalk\xc5\xb3 apskrities dalis. Pagal 1920\xc2\xa0m. liepos 12 d. Lietuvos ir Taryb\xc5\xb3 Rusijos taikos sutart\xc4\xaf apskritis buvo priskirta Lietuvos Respublikai. 1919\xe2\x80\x931939\xc2\xa0m. priklaus\xc4\x97 Lenkijos tarpukario Balstog\xc4\x97s vaivadijai. Vienu ar kitu metu apskrityje buvo \xc5\xa1ie jau dabar nebegzistuojantys vals\xc4\x8diai: Dauspudos vals\xc4\x8dius, Senojo Palivarko vals\xc4\x8dius, Senosios An\xc4\x8dios vals\xc4\x8dius ir Vi\xc5\xbeguri\xc5\xb3 vals\xc4\x8dius. 1939\xe2\x80\x931945\xc2\xa0m. priklaus\xc4\x97 Tre\xc4\x8diajam reichui. Nuo 1945\xc2\xa0m. priklauso Lenkijai. 1945\xe2\x80\x931975\xc2\xa0m. priklaus\xc4\x97 Balstog\xc4\x97s vaivadijai. 1975\xe2\x80\x931999\xc2\xa0m. priklaus\xc4\x97 Suvalk\xc5\xb3 vaivadijai. 2003\xc2\xa0m. vasario 26 d. sukurtas Suvalk\xc5\xb3 apskrities herbas. XXI a. prad\xc5\xbeioje sukurta Suvalk\xc5\xb3 apskrities v\xc4\x97liava.\n_START_SECTION_\nTautin\xc4\x97 ir religin\xc4\x97 sud\xc4\x97tis\n_START_PARAGRAPH_\nRemiantis garsaus Lietuvos teisininko, istoriko, publicisto, redaktoriaus, diplomato, u\xc5\xbesienio reikal\xc5\xb3 ministro, signataro Petro Klimo surinktais duomenimis, 1889\xc2\xa0m. apskrityje lietuvi\xc5\xa1kai dar \xc5\xa1nek\xc4\x97j\xc4\x99 apie 60% apskrities gyventoj\xc5\xb3._NEWLINE_Pagal 1897\xc2\xa0m. atlikt\xc4\x85 gyventoj\xc5\xb3 sura\xc5\xa1ym\xc4\x85, apskrities gyventoj\xc5\xb3 tautin\xc4\x97 sud\xc4\x97tis atrod\xc4\x97 taip: lenkai 66,8% (62 076), \xc5\xbeydai 11,3% (10 468), lietuviai 8,5% (7877), rusai 7,9% (7309), ir vokie\xc4\x8diai 4,3% (3974). 1897 metais apskrityje gyveno 92 910 \xc5\xbemon\xc4\x97s, o plotas buvo 1498\xc2\xa0km\xc2\xb2. 1914 metais apskrityje gyveno 115 800 \xc5\xbemoni\xc5\xb3, o plotas buvo 1498\xc2\xa0km\xc2\xb2. 1917 metais apskrityje gyveno 63 410 \xc5\xbemoni\xc5\xb3, o plotas buvo 1530\xc2\xa0km\xc2\xb2._NEWLINE_Pagal 1921\xc2\xa0m. lenk\xc5\xb3 vald\xc5\xbeios atlikto gyventoj\xc5\xb3 sura\xc5\xa1ymo duomenis apskrityje gyveno 70 412 \xc5\xbemoni\xc5\xb3, o tautin\xc4\x97 sud\xc4\x97tis buvo tokia: 60 754 (86,3%) lenk\xc5\xb3, 5400 (7,7%) \xc5\xbeyd\xc5\xb3, 2570 (3,6%) lietuvi\xc5\xb3, 1013 (1,4%) vokie\xc4\x8di\xc5\xb3, 641 (0,9%) rus\xc5\xb3, 24 gudai, 4 rus\xc4\x97nai, 1 belgas, 1 pranc\xc5\xabzas, 1 graikas ir 1 latvis._NEWLINE_Pagal 1921\xc2\xa0m. sura\xc5\xa1ym\xc4\x85 apskrities religin\xc4\x97 sud\xc4\x97tis buvo tokia: 54 710 (77,7%) katalikai, 7244 (10,3%) jud\xc4\x97jai, 5822 (8,3%) protestantai, 1736 (8,8%) sentikiai, 427 (0,6%) sta\xc4\x8diatikiai, 226 (0,3%) marijavitai, 12 graik\xc5\xb3 katalik\xc5\xb3 ir 2 be religijos. Apskrityje yra Pilypavo dekanatas, Suvalk\xc5\xb3 \xc5\xa0v. Dvasios dekanatas, Suvalk\xc5\xb3 Dievo gailestingumo dekanatas ir Suvalk\xc5\xb3 \xc5\xa0v. Benedikto ir Romualdo dekanatas.\n_START_SECTION_\nTransportas\n_START_PARAGRAPH_\nPer apskrit\xc4\xaf eina Sokulkos-Suvalk\xc5\xb3 gele\xc5\xbeinkelio linija, Al\xc4\x97ckos-Suvalk\xc5\xb3 gele\xc5\xbeinkelio linija, Mockavos-Suvalk\xc5\xb3 gele\xc5\xbeinkelio linija ir planuojama Rail Baltica linija. Taip pat eina keliai: Vaivadijos kelias Nr., Vaivadijos kelias Nr., Vaivadijos kelias Nr., Vaivadijos kelias Nr. ir Vaivadijos kelias Nr. ir Via Baltica kelias.\n_START_SECTION_\nGamtos apsauga\n_START_PARAGRAPH_\nApskrityje yra Vygri\xc5\xb3 nacionalinis parkas, Suvalk\xc5\xb3 kra\xc5\xa1tovaizd\xc5\xbeio parkas bei Jotvingi\xc5\xb3 pilkapio, Lap\xc5\xabkavo rieduli\xc5\xb3 ir An\xc4\x8dios e\xc5\xbeero draustiniai.\n_START_SECTION_\nUp\xc4\x97s\n_START_PARAGRAPH_\nApskrityje teka Blind\xc4\x97s, Juodosios An\xc4\x8dios, Potopkos, Rospudos, \xc5\xa0\xc4\x8deberkos, \xc5\xa0elmentos, \xc5\xa0e\xc5\xa1up\xc4\x97s, Vaipon\xc4\x97s, V\xc4\x97tr\xc4\x97lau\xc5\xbeos, Vizgos, Vygros ir Vy\xc5\xbeainos up\xc4\x97s.'